භාෂා තුනෙන්ම මේ උපදෙස් කෘමිනාශක, වල්නාශක හා රසායනික පොහොර දවටනවල ඇතුළත් කිරීමට රජය ප්‍රතිපත්තිමය ලෙස තීරණය කර ඇති බවත් ඉදිරි කාලය තුළදී ගැසට් පත්‍රයක් මඟින් ප්‍රකාශයට පත්කරන බවත් ඇමැතිවරයා ප්‍රකාශ කළේය."කෘමිනාශක, වල්නාශක හා රසායනික පොහොර වෙළඳපොළේ නිකුත් කිරීම ගොවීන්ට පමණක්ය" යන්න අනිවාර්ය කිරීම, බාල වයස් දරුවන්ට ඒවා අලෙවිය සම්පූර්ණයෙන්ම තහනම් කිරීම, ගොවීන් විසින් ඒවා ක්ෂේත්‍රයේදී භාවිතා කරන විටදී තිබෙන ආරක්ෂිත උපදෙස් ක්‍රියාත්මක කිරීම අනිවාර්ය කිරීම යනාදිය මේ නව නීති ලෙස ක්‍රියාත්මක කෙරේ.ප්‍රමිතියකින් තොරව ගොවි ජනතාව කෘමිනාශක, වල්නාශක හා රසායනික පොහොර භාවිතා කිරීම වර්තමානයේදී බරපතල ගැටලුවක් වී ඇත.